ઈડર બસ સ્ટેશનમાં ગત શુક્રવારના રોજ કેટલાક શખ્સો એક જુથ થઈ વિક્રમ સગર અને રોહન ઠાકોર ઉપર કરેલા ઘાતકી હુમલાના પાંચ આરોપીઓને તાલુકાકક્ષાના એક રાજકીય શખ્સની છત્રછાયા હોવાથી પોલીસ નિષ્ક્રિય બની ગઈ હોવાથી આજે સાબરકાંઠા અને અરવલ્લી જિલ્લાના સગર સમાજના હજારોની સંખ્યામાં લોકોએ શહેરના ટાવરચોક નજીક આવેલા સગરવાડા ખાતે સવારે ૧૧ વાગે એકત્રિત થઈ અને મોંઢા ઉપર કાળી પટ્ટી બાંધી એકદમ શિસ્તબધ્ધ રીતે પ્રાંત અધિકારીની કચેરી સુધી રેલી યોજી અને પ્રાંત કલેક્ટરને આવેદનપત્ર આપી હુમલો કરનાર શખ્સોને જલ્દીથી ઝડપી લેવા ઉગ્ર માગ કરી હતી.